《寄魏倅万初》
宋代·陈著

衣冠古雅御风行，为我迟留半日程。
未盍簪时劳梦寐，一倾盖后见生平。
相看惟有兴亡叹，欠死难将出处评。
回首梅花古松下，忍寒终不惹春情。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。